ตระเวนหาส้มตำอร่อย ๆ แถวบางบอน พระราม2 มาหลายเจ้า ทั้งในปั๊มตรงข้ามบิ๊กซีบางบอน(ร้านนี้รสชาติใช้ได้ ดังเรื่องปลาเผา แต่ลาบหมูชอบใส่เครื่องในบานตะไท) ทั้งตรงหมู่บ้าน DK(รสชาติใช้ได้เช่นกัน แต่มันยังไม่ถึงซะทีเดียว ขาด ๆ อะไรบางอย่าง คอหมูยังไม่หอม) ตรงเสือเคหะใกล้ร้านครัวเจ๊ใหญ่(ร้านนี้เมนูเยอะ แต่แฟนเราบอกเฉย ๆ น่ะ)
อันนี้ต้องยกเครดิตให้พี่มดแดงในความอุตสาหะในการชิมร้านเดียวซะสองสามรอบ ศิษย์น้องเลยพยาย้ามมม พยายาม ตามหาจอมยุทธในวงการส้มตำสะท้านบู๊ลิ้มบ้าง จนมาเจอ ลาบร้อยเอ็ด สาขา 2 ที่อยู่ในซอยท่าข้าม (ซอยโฮมโปร) 
จัดไปกับสามแซ่บ
ส้มตำไข่เค็ม รสชาติอร่อย ไม่จัดจนปวดท้อง สั่งได้ เผ็ดมากเผ็ดน้อย เค้าตามใจลูกค้า เสียอย่างเดียว เส้นมะละกอมันน้อยไปนิด แต่เครื่องอย่างอื่นงี้เพียบ
ลาบเป็ด อันนี้ความชอบส่วนตัว เห็นอะไรเป็ด ๆ ไม่ได้ ต้องสั่ง .. แหมมมมม๊ โรยหอมเจียวมาซะหอมฟุ้งเลย เอาไป 4 ดาว 
คอหมูย่าง จานนี้ขาดไม่ได้เวลากินส้มตำ มันช่างเข้ากั๊น เข้ากัน เจ้านี้ทำออกมาสีสันน่ารับทานสุด ๆ และ คอนเฟิร์มว่าน้ำจิ้มแจ่วอร่อยโฮก
ยำปลาดุกฟู จานนี้ตอนแรกสั่งเล่น ๆ มาประดับบารมี ^^ แต่ใช้ได้เลย ทอดให้ใหม่ ๆ ยำให้ใหม่ ๆ เสียดายติ๊ดตรงรู้สึกแป้งเยอะ แต่อ่ะนะ ความอร่อยยังคงอยู่ เพราะฉะนั้น โอเคผ่าน
การบริการเค้าดี ยิ้มแย้ม ต้อนรับดี แถมที่จอดรถก็มาก จอดเรียง  ๆ กันหน้าร้านได้เป็น สิบกว่าคัน
หญิงคอนเฟิร์มเด้อออค่ะ
